Í okkar fjölskyldu er ein jólahefð sem er algjörlega ómissandi . Á aðfangadagskvöld er ekki alltaf sami grænmetisrétturinn , en mikilvægasta meðlætið er alltaf með , sama hvað er í matinn , og það er kartöflusalat . Þetta kartöflusalat hefur verið borið fram á jólunum í um 50 ár í okkar fjölskyldu , svo hefðin er orðin sterk . Börnunum finnst kartöflusalatið ekki alltaf gott strax , en á endanum falla allir fyrir því . Eftir því sem vegan vöruúrval eykst verður auðveldara að búa til vegan útgáfu af uppáhalds uppskriftum . Og það á sannarlega við um kartöflusalatið , nú fæst vegan mayones og vegan sýrður rjómi í öllum stórmörkuðum , svo ekki gerist þörf á að útbúa sitt eigið frá grunni . Þessi uppskrift er einföld , en það getur verið svolítið tímafrekt að skræla svona mikið af kartöflum . Við útbúum kartöflusalatið yfirleitt á Þorláksmessu og geymum svo í kæli , því það er svo gott daginn eftir þegar kartöflurnar hafa aðeins tekið í sig bragðið úr sósunni . Þetta hátíðlega kartöflusalat er bara gert einu sinni á ári , og við njótum þess í botn . Það passar með flestum hátíðarmat , en okkur finnst líka ómissandi að hafa grænar baunir og heimalagað rauðkál sem meðlæti . ½ rauðlaukur , smátt saxaður 200g sýrður vegan rjómi 1 tsk malaður svartur pipar 1 tsk sjávarsaltflögur Sjóðið kartöflurnar , kælið , afhýðið og skerið í þunnar sneiðar og setjið í stóra skál . ( Það er líka hægt að nota forsoðnar kartöflur ef tíminn er naumur ) . Afhýðið rauðlaukinn , saxið smátt og setjið í sömu skál og kartöflurnar . Hrærið saman dressingunni , það er restinni af uppskriftinni . Hellið yfir kartöflurnar og laukinn . Þetta salat geymist í 5 - 7 daga í kæli og verður bara betra með hverjum deginum . Hnetusteik er líklega algengasti hátíðarréttur grænkera . Og jú , hún er bara ljómandi góð . Og satt best að segja eru einföldustu og fljótlegustu máltíðirnar oft þær sem eru í mestu uppáhaldi hjá okkur . Við fengum nefnilega nokkra svanga smakkara í óvænta heimsókn . Núna nýlega helltist afar ákallandi löngun í sætindi með tahini ívafi yfir okkur mæðgurnar , svo við skelltum í tahinibrúnkur sem eru í sérstöku uppáhaldi hjá okkur . Flest eigum við okkar uppáhalds sort sem vekur upp góðar minningar . Við búum svo vel að eiga til smávegis af bláberjum eftir berjamó . Bragðlaukarnir okkar vöndust þess vegna aðeins minna sætum sultum og í dag finnst okkur sulturnar bestar vel kryddaðar og ekkert of sætar . Við höfum meira að segja rekist á íslensk eggaldin nýlega .